El cicle Cinema Negre del Novembre Negre comença amb la projecció ‘Once upon a time in Hollywood’
06 de novembre 2020

La programació de cinema del cicle Cinema Negre començarà demà dissabte, 7 de novembre, a les 19 hores amb la projecció de l'últim film del cineasta nord-americà Quentin Tarantino _Once upon a time in Hollywood_ (EEUU, 2019), guanyadora de dos premis Oscar de deu nominacions, al Millor Actor Secundari (Brad Pitt) i al Millor Disseny de Producció, entre altres premis com tres Globus d'Or o el Bafta a Millor Actor de Repartiment, de deu nominacions.

  

Hollywood, anys 60. L'estrela d'un western televisiu, Rick Dalton (DiCaprio), intenta emmotlar-se als canvis del mitjà al mateix temps que el seu doble (Pitt). La vida de Dalton està lligada completament a Hollywood, i és veí de la jove i prometedora actriu i model Sharon Tate (Robbie) que acaba de casar-se amb el prestigiós director Roman Polanski.

  

Dins del recinte s'hauran de complir totes les mesures de seguretat i distància social com ara regulació d'aforament amb entrada i eixida controlades, mesurament de temperatura corporal, desinfecció amb gel hidroalcohòlic, màscara obligatòria i distribució dels assistents respectant la distància social.

Cal recordar que el cicle Cinema Negre continuarà el dijous 12 i el divendres 13 de novembre amb el torn de _La carga (Teret,_ Sèrbia, 2018) de Ognjen Glavonic, i _El traidor (Il traditore_, Itàlia, 2019) de Marco Bellocchio, respectivament. La primera cinta va ser seleccionada a concurs en el Festival de Gijón de 2018 i la segona va obtindre 6 premis David de Donatello, inclosos a la Millor Pel·lícula i al Millor Director, així com va estar nominada als César com a Millor Pel·lícula Estrangera. Totes en versió original subtitulada en castellà.  

![](/media/1khjps1c/10c_onceupon.jpg)  
  
  

*   [](http://www.facebook.com/sharer.php?u=https://aytosagunto.es/va/actualitat/el-cicle-cinema-negre-del-novembre-negre-comenca-amb-la-projeccio-once-upon-a-time-in-hollywood/ "Facebook")
*   [](http://twitter.com/share?url=https://aytosagunto.es/va/actualitat/el-cicle-cinema-negre-del-novembre-negre-comenca-amb-la-projeccio-once-upon-a-time-in-hollywood/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-cicle-cinema-negre-del-novembre-negre-comenca-amb-la-projeccio-once-upon-a-time-in-hollywood/ "Linked In")
*   [](mailto:?body=https://aytosagunto.es/va/actualitat/el-cicle-cinema-negre-del-novembre-negre-comenca-amb-la-projeccio-once-upon-a-time-in-hollywood/)